  Майя Бывальцева Модульной ФАПъёсты пуктонъя программаез Удмуртиын азьланьтозы. Каръёсысь но ёросъёсысь аскивалтон ёзэсъёслэн кивалтӥсьёсынызы ортчытэм кенешонын со сярысь вераз элькунысь премьер-министр Виктор Савельев, ивортэ улосвыл тӧролэн но кивалтэтлэн пресс-службазы. «Муниципал кылдытэтъёсын ФАПъёсты пуктон, соосты выльдон ужез вуоно арын одно ик азьланьтомы», — вераз Виктор Савельев. Со дыре ик премьер-министр пусйиз, пуктӥськон улэ музъемез сакгес бырйыса, лэсьтӥськон вакытэ коньдонэз шыръяны кулэ. Азьвылгес ивортэмын вал, 2017-тӥ арын Удмуртиын эшшо 25 ФАПъёс пуктозы шуыса. 2016-тӥ арлы чаклам фельдшер-акушер пунктъёс пӧлысь берпуметӥзэ усьтӥзы Ижкарысь Старки микрорайонын. Тегъёс: Тазалык Ижкар ВикторСавельев Удмуртия ФАП-ёс  